MOKUNA XXI 
Ninau aku 0 Malio ia Halaaniani, “ Heaha kau moe?” 
T aku Ja o Halaaniani, “Aole a’u wahi moe, i ka hiamoe ana no, 0 
ke oki no ia, aole wau i loaa wahi moe iki a puoho wale ae la.” 
Ninau aku la hoi o Halaaniani i kona kai kuahine, “ Pehea hoi 
oe?” 
Hai mai la kona kaikuahine, “Owau ka mea moe; ia kaua no i 
moe iho nei, hele aku nei no kaua a ma nahelehele, moe oe i kou 
puhalaau, a owau no hoi ma ko’u puhalaau; nana aku nei ko’u uhane 
i kekahi wahi manu e hana ana i kona punana, a pau, lele aku nei 
no ua manu nei ana i kona punana a pau, lele aku nei no ua manu 
nei nana ka punana a nalowale. A mahope, he manu okoa ka manu 
nana i lele mai a hoomoe i ua punana nei, aole nae wau i ike i ka 
lele ana’ku o ka manu hope nana i hoomoe ua punana nei, a puoho 
wale ae la wau, aole no hoi i ikeia ka hoi hou ana mai o ka manu 
nana ka punana.” 
A no keia moe, ninau aku la o Halaaniani, “A heaha iho la ke 
ano o ia moe?” 
Hai aku la kona kaikuahine i ke ano oiaio o ua moe la, “ E pomai- 
kai io ana no oe, no ka mea, o ka manu mua nona ka punana, o 
Kekalukaluokewa no ia, a o ka punana, o Laieikawai no ia, a o 
ka manu hope nana i hoomoe ka punana, 0 oe no ia. Nolaila, ma 
keia kakahiaka, e lilo ana ka wahine a olua ia oe. Ia Waka e 
hoouna ae ai ia Laieikawai maluna o ka eheu o na manu, no ka 
hoao me Kekalukaluokewa; uhi mai auanei ka noe a me ke awa, a 
mao ae, alaila, ikeia’ku ekolu oukou e ku mai ana ma kuanalu, alaila, 
e ike auanei oe he mana ko’u e uhi aku maluna o Waka, a ike 
ole oia i ka’u mea e hana aku ai nou; nolaila, e ku kaua a hele aku 
ma kahi e kokoke aku ana i kahi e hoao ai o Laieikawai.” 
A pau ka hoike ana a Malio i ke ano o ke ia mau mea, iho aku la 
laua a ma kahi kupono ia laua e noho ai. 
O malio nae, he hiki ia ia ke hana i na hana mana; a ola wale no 
kona kumu i hoano ai. S 
Ta laua i hiki aku ai ma Keaau, ike aku la laua ia Kekaluka- 
luokewa e au ae ana i ka heenalu. 
503 
